CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
101. oldal

A KULCS

> Hol van a kulcs, nyitója végtelennek?
> Hullnak hideggé lett álmú egek.
> Értelmet színlel gőgös értelmetlen,
> s a szemek mind kihűlt-fénytelenek.

> A bölcs, lehet, a kulcsot megtalálta,
> s hol a kéz, hogy zárba illessze be?
> Az ő keze már remegő, erőtlen,
> s régen kereszten az ő istene.

> A bölcs, igaz, a kulcsot megtalálta,
> de csak legyint: tudja, hiába már.
> Farkas szónokol rút lelkű világban,
> s részeg pásztor a tegnapi király.

> Áthull a kulcs a hulló álmú égen,
> s a bölcs - szemében könnyel - hull vele,
> s a Nagy Kereszten fordított legendát:
> igazat vérzik az ő istene.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ