CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
129. oldal

A TÁRGYAKBAN...

> A tárgyakban egyszerre angyal, ördög,
> keserű íz és édes csendű méz.
> Hibáink tudják, mert belőlük angyal,
> s ördög egyaránt a szívünkbe néz.

> Mit tagadjam: kevés tárgy a barátom.
> Legtöbbjének igazat álmodó
> nem kell, csupán haszon, mérleg-tekintet,
> s nem oly lélek: félig csillaglakó.

> Ha értük élnék elnyerném jutalmam?
> Tapintható kincsekért halk mesét
> én el nem hagynék: nekem messzeség kell,
> fájó bukással bár, de messzeség.

> Azt a Kezet látnám, habár csak egyszer,
> mely minden titkot összegyűjt, bezár,
> s a tárgyaknak ad hatalmat felettünk,
> míg délibábhoz ballag bamba nyáj!

> Én nem szolgálom a Tárgyak Hatalmát,
> csupán a Szót, mely őszinte tükör:
> benne a bűn mindig bűnként sötétlik,
> s a Csillag könnyesen is tündököl.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ