CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
65. oldal

VÍZPARTI ÚT

> Szitakötőn nagy bronzszem égett.
> Arany víz ragyogott,
> de távolabb már fák temették
> tegnapba a napot.

> Tegnapba, súlyos kőkoporsó
> mélyébe, ámde még
> itt aranydús álmát ragyogta
> víz, béke, messzeség.

> Álltam, láttam mindkét világba:
> fénylett a van, s a volt
> készülőben hegyekre, vágyra
> sötéten ráhajolt.

> Szitakötő bronzszeme égett,
> s rájöttem: minden ég
> életet játszó fényidőben,
> de legbelül sötét.

> A van: voltak, halottak hátán,
> s belül minden halott,
> a templomok is kőkoporsók,
> súlyos-hallgatagok.

> Nagygyorsan sötét lett a víz is,
> sötéten hallgatag,
> s fent egy csillag tünődött: volt-e
> arany víz-pillanat...

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ