CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
146. oldal

MÁTYÁSFÖLDI VASÁRNAP

> A fák lombjában gerlék:
> zöld búgócsiga-hangok,
> s fent húzták a toronyban
> a déli nagyharangot.

> Perdült a gerlebúgás
> és szólt a harang egyre.
> Gondok tátongó gödrét
> lassanként betemette.

> Tyúkok jártak a porban,
> elbotló kotkodában.
> Készülő ebéd íze
> nyargalt már éhes szánkban.

> Ma oly valószerűtlen
> e gyermekkori béke,
> mintha feltartott ujjal
> kérné magát mesébe,

> s jönne piros ruhában
> - feszül rajta a mente -
> a bajszos Csizmáskandúr,
> hogy győzelmét jelentse,

> s nagy szélmalom-karoknak
> forgását ma is látom,
> s azt is mint emel dárdát
> egy donkihótés álom.

> Harangszó, gerlebúgás.
> s a fű között a kékben
> hány viráglátomás jön,
> hogy szépségét idézzem!

> Ma már nincs semmi, semmi,
> ami Veled felérne,
> harangszó, gerlebúgás,
> te hangok hozta béke.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ