CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
136. oldal

BALATONI VARÁZSLAT

> A szemekben csodálkozás volt:
> virágszivárvány csendje lángolt.

> Virágszivárvány égő csendje
> lobbant át tükrös végtelenbe.

> Vizén a porcelánfehérnek
> szitakötőszárny gyúlt ki s fénylett.

> Barnászöld rét ragyogta nyárban
> a déli partról messze láttam:

> hegyek álltak sötétlő kéken
> tükörtáncok végtelenjében,

> s egy Nagy Varázsló, fényvarázslat
> űzött feléjük fecskeszárnyat.

> Vizén a porcelánfehérnek
> felcsengtek ezüst messzeségek,

> s láttam nagy kéz nyitotta tájban:
> minden szépségben szabadság van,

> s szabad a szépség minden foglya -
> ég, víz, hegy, rét szívig ragyogta.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ