CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
25. oldal

SIETNEM KELL

> Sietnem kell: nem én írom a verset -
> bolondos úr, bohócsapkás Idő.
> Ha nevet is: szemei könnyel teltek,
> s ha sír: minden könnycseppje nevető.

> Bolondos Úr, Bohócsapkás Királyom,
> fogd még kezem, vezess tovább, tovább!
> Nem állhatok meg míg tükrödben látom
> mily kegyetlen e földtekés világ!

> Sietnem kell, nehogy a gúny elérjen,
> s Mammont szolgáló aljas szolgahad.
> Írd a verset, s kezemmel messzeségben
> ringass csodát könnycsillag-pillanat!

> Nem kell dicsőség már! Elég ha látom
> olykor, Idő, a Legnagyobb Csodád:
> mint villan át az életen-halálon
> bohócsipkád - királyi koronád.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ