CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
46. oldal

A BOGÁRHERCEGASSZONY

A bogárhercegasszony
megállt. Szelídkék ablak
tükörlelkére fényes
napok, holdak tapadtak.

Álom feszült a fában,
a sötét szú-időben,
a szívós lázadásban,
ki nem törölhetően.

A bogárhercegasszony
sejtő hegyekre nézett.
Gyümölcsillatok értek
s ezüstös messzeségek

hártyás szoknyája szélét
lassan küldték a szélbe,
majd gyorsabban, lobogva,
- kigyúlna és elégne?

A bogárhercegasszony
szállni készült. Az ablak
tükörlelkére fényes
napok, holdak tapadtak.

Egy kézre csók hajolt rá.
Szíveken át halálig
egyre küldte a szépség
csöpp virágkatonáit.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ