CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
5. oldal

TAVASZI CSENGŐ

> A téli árnyak
> alatt rejtőző kristálydal-varázslat,
> tavasz-varázslat, fehér hóvarázslat,
> s a messzeségben szél-feszítő szárnyak.

> A téli csöndben
> jó menni tavaszt megsejtő örömben,
> sejtő örömben, fehér hó-örömben,
> s gyöngyöt nézni cseppenő tündérkönnyben.

> A téli erdő
> útja már mind új csillagért esengő,
> csillagtavaszért, új égért esengő
> és cseng a szívben szépséghangú csengő.

> A téli varjak,
> tudom, kísérnek és velem maradnak,
> át-átszállnak egén egy régvolt dalnak,
> múlt tavaszán bolondkék pillanatnak.

> Tündérkönny cseppen
> ágak közé lopakodó melegben,
> tavasz melegben, ébresztő melegben
> - és szól a csengő, egyre bűvösebben.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ