CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
116. oldal

LEPKEKABÁT

> Lepkekabáton fényfolt lett a lepke.
> Egy-egy emlék magát visszalebegte,
> - és újra el.

> Öntelt kakukkhang fel-felszállt a tájról.
> Vártam: az évek ékszerdobozából
> lesz ki felel?

> Csend nézett szét, nem felelt senki, senki.
> Csupán csak bánatálmom tekintett ki
> kék ablakon.

> Estém közel volt, de csillagom messze.
> Az igazat már senkisem kereste,
> én sem nagyon:

> szél vitt, elárult, felnőtt gyomok kertje.
> Volt-Éden levetkőzött meztelenre,
> - s kit érdekel?

> Magamhoz vettem fényfoltos kabátom.
> A világot, tudtam, hiába látom.
> Felhő megy el,

> s készülődik az égbolt kéksötétre,
> csillagra, mit az ember már egére
> nem érdemel.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ