CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
143. oldal

LEIDEN
(Hollandia)

> Mélyzöld kertek. Álmos, esős mesék.
> Sötét bokrok. Mosolygós törpeség.
> A rododendron gyúlt virága nyit
> szívet, szemet: kitárja titkait.
> Piros kiált hulló fehérnek át.
> Barna templom. Virág, virág, virág.
> Gyöngy vízcseppen csillagszem ottmarad.
> Elrejt a csend itt arcot, vágyakat.
> Idegen vagy, így meg nem fejtheted
> a keresztrejtvény kis életeket.
> Csodálkozol: ki holland nem búsul,
> üvegvilágban szól hollandusul?
> Bronz ékszerek. Kerék, kerék, kerék.
> Csatornavíz őriz éjfeketét.
> A sok facipő csak múltban kopog.
> Lépten-nyomon mesés díszdobozok.
> A szélmalomkar lendül, körbejár,
> de Don Quijote-t nem szül ez a táj.
> Azt egy más táj szül, mely nekem: haza.
> Cifra szavakból van díszdoboza.
> A szárcsa rámnéz, s vízre száll hamar.
> Sejti ki vagyok: szegény és magyar.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ