CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
124. oldal

KAKUKK

> Elbújt kakukk időt kakukkolt.
> Váratlan, hirtelen.
> Árnyék indult, búsan kaszálta
> a fényt a szívemen.

> Álmodó tündérpitypanggömbön
> bandukolt kék bogár.
> Ó, áttetsző pitypanggömb-álom!
> Fel kell ébredni már?

> Elbújt kakukk időt kakukkolt.
> Kis semmi-víz szaladt:
> menekült a vékonyka érben
> hiába-pillanat.

> Árnyék megállt réten, magányban:
> hallgató szívemen.
> Elbújt kakukk időt kakukkolt.
> Már másnak, nem nekem.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ