CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
42. oldal

TUDÓSOK

A gondolat kaszál, több lesz az asztag,
s a kaszások gyakorta hajbakapnak:
a dicsőségből kinek jusson, s mennyi?
Ez ezt jelenti, másik azt jelenti.

Vannak közöttük, persze, olyan szentek,
akik már életükben mennybementek,
s kaszást túléltek, mikor az a fránya
kaszás a másik kaszást lekaszálta.

A nép nem tudja, ha hallja is néha:
csűrbe mi jutott, s mennyi lett a préda.
Mitől tudná közeszéből a jámbor,
hogy most Hazugság vagy Igazság számol?

Jószándékon az Ördög nevet, békül,
hisz minden szándék szolgája lesz végül.
Pénzvágy, irígység, vagy hatalom éhe
úgyis azt hozza: ördögé a béke.

A háború meg ki másé lehetne?
Hozzá a rendet neki vágják egyre.
S ha engedetlen egy kaszás kaszája?
A sor végén a Nagy Kaszás bevárja.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ