CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
47. oldal

GYÖNGYHOLDÚ NYÁR
(Szentendre)

Gyöngyholdú nyár. Kékhomlokú vadon.
Itt fűben, fában orvosság vagyon?
Bogárnyi szél. Cintányér nap felett
a Csizmáskandúr múltba lépeget.

Bohóc boldogság. Hány bajusz, szakáll!
Habos a föld. Ó, te nyárvégi nyár!
Térdelő erdők sötétje alatt
hová úsztatod gyöngy holdjaidat?

Ha minden múlt, a csend is fekete.
Emlékké lesz rézszín tücsökzene.
Levél levélbe olvad, ágba ág.
Várnak, bevárnak csillag-éjszakák.

Vak lámpa ül le, fénytelen remény.
Csöpp egér táncol ujjaim hegyén.
A bajsza hős. Az orra, hej, de fenn!
Piros kabátját hozzáképzelem.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ