CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
72. oldal

A HALÁSZ

Mindennapból szőtt életem,
e nagy hálót vízbe vetem.
Beszélő aranyhal helyett
tátognak kis pikkelyesek.

Fáradt a kéz, fáradt a szem,
de a hálót vízbe vetem:
mindennapból szőtt életem.
Lényeget rejt lényegtelen.

Villan hullámvíz-alagút.
Aranyhal-vágy sötétbe fut.
Csont világít. Jajong sirály.
Érthetetlen, hogy este már!

Aranyhal nem, csak vágya volt, -
de az, most látom, áldva volt,
mert, későn bár, beszél nekem
minden: föld, víz, ég, végtelen.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ