CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
41. oldal

KÉK GALAMB

A kék galambról nem tudtam miért jött.
Zöld ágacskát csőrében nem hozott.
Időtlen bárkám bús-kopottas szélén
piros drágakő-szemmel hallgatott.

- Már vége van a vér- és könnyözönnek?
- gúnyolódtam. Csak ült a kék madár.
Éreztem, álom volt csak Ararátom,
s az isten, kiről hittem: hozza már.

Tollából pici hajnal-rózsaszín szállt.
Ült a madár. Víz csobbant, s hallgatott.
Én már csak másnak vágytam Ararátot,
hajnalt, melyből szebb végtelen ragyog.

Galamb tűnődött kéken, s hogy miért jött
nem tudtam meg. Elröppent. Meglehet,
isten volt, hogy velünk, öreg Noékkal,
közölje: nem hoz többé ágjelet.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ