CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
140. oldal

NAGYNYÁRÁD

> Bőrömre cseppen, cseng a hang -
> fűszálnyi szélben vadgalamb.
> Két konok kosfej valahol
> összekoccan, majd csend honol.
> Kék tükörvízben fák sötét
> csúcsán gyöngyfelhős messzeség.
> Kukorica kakaskodik,
> rezgeti zöld farktollait.
> Házak. Dombhátak. Holnapok.
> Jó bor, jó idő felragyog.
> A táj felett sólyomszemek
> figyelnek és felejtenek.
> Ismét felbúg a vadgalamb.
> Észrevétlen gyorsul a hang.
> A dombok múltba hajlanak,
> eltűnnek egy csillag alatt.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ