CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
64. oldal

VALÓDI SÍROK

> Nem az a sír, ahol nyugszik a testünk:
> az a hely, hol a lélek sír s nagyon.
> Görgey sírja ekképp lett Világos,
> s később Deák Ferencé - Trianon.

> A győzelem is sír, sajnos, nemegyszer.
> Magyar zászlókkal tisztelgett a Vár,
> de így nyert időt akkor ellenségünk
> osztrák földön, kétfejű saskirály.

> Kossuth, Petőfi sírja minden ünnep
> mikor zengnek magyarkodó szavak,
> de a kezek! Igen, a kezek közben,
> szép csendesen bár, de kifosztanak.

> Haynau sírját ne keresd hiába.
> Múltban, jövőben nem lelheti szem.
> Egy torz eszme mozgatta őt, a bábot:
> csak teste volt, de lelke sohasem.

> A legnagyobb sír, lelkek siratója
> az a sír, melyről nem hallgathatok, -
> hogy nem tanulnak sírokból, halálból
> - és győzelemből! - öntelt magyarok.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ