CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
152. oldal

NŐ AZ IDŐ

> Nő az idő s a tárgyak élesednek
> körvonalukban. Sallangjuk leég.
> A messzeség derül kis cifra tornyon,
> hivalkodón, - ha tényleg messzeség.

> Nő az idő s az eszmék élesebbek.
> Fogak fehére villant érdeket.
> Tükör ámít, de megfáradt szemedben
> már minden lényeg egyre fényesebb.

> Nő az idő és legyintsz kis csalókra,
> pulpitusuk bár lehet égmagas.
> Szavakon átlátsz, csörömpöl a törvény,
> s a látszaton túl csak fegyver szavaz.

> Magadra maradsz a felnőtt idővel,
> hol nem tudja a juhnyáj ifjúság,
> - bár jobban észlel bábos délibábot -
> meddig a táj s meddig a délibáb.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ