CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
105. oldal

NYÁRVÉGI TÁJ

> A tücsökhang felhőkbe költözött,
> onnan szól most. Ezüstlő fű között
> különös ékszer: szíve, láza van
> - gyík teste szór szikrákat hangtalan.

> A táj leül mellém és hirtelen
> sóhaj borzolta kis szigeteken
> mi kóborló szín egyszercsak kiköt
> és szól az égi és földi tücsök,

> és nyarakon és új s új őszön át
> csalogat tükrös-áttetsző világ.
> Látszat ragyogtat új s új látszatot.
> A tücskök is hangos-hangtalanok.

> A nyár s ősz szélén mennyien vagyunk:
> ha szólunk is, mégiscsak hallgatunk!
> Fejünk felett nagy varázsló-karok,
> intő szemek, élénk-hallgatagok.

> Fehér sasok lengő tükrökön át
> vinnék szárnyak, idők új látszatát
> ...de nincs idő. Egy pillanat, ha van:
> villanó gyík tükörhang-hangtalan.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ