CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
126. oldal

HALLGATÁS

> Hangszöget vert a fába
> harkály csőre, s a csend
> visszafoglalta újra
> az erdős végtelent.

> Fent tavasz kéklő ujján
> járt egy felhőgyerek.
> Lent pókhálók ragyogtak:
> fényből szőtt ékszerek.

> Még hittem azt, hogy élek,
> s egyszer felel nekem
> e táj, hegyekkel ékes
> zöld szépség-végtelen.

> Kérdésként földben, fában,
> vízben futott tova
> létet eljátszó Látszat
> kigyúlt csillagsora.

> Ám a zöld árnyat váltott,
> s a kék is színt vele,
> s tovább őrizte titkát
> a hallgató mese.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ