CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
21. oldal

A DON-KANYAR

Az a Puszta ma is temet, temet,
s igazságért nyúlnak ki holt kezek.
A Folyó kanyarog, szíveken át,
s minden cseppjében könny, vér, némaság.

...mentek, mentek az Örök Hómezőn,
botló lábbal csillagba ütközőn.
Szél ölelte át őket, vad idő, -
rongyos éhesnek gyilkos szerető.

Ki küldte őket oda? Az a Bűn,
mely ott zengett sátáni hegedűn,
gőg-hatalom, fosztogató világ, -
most is hallod ijesztő dallamát.

Minden Emlékmű részekre törött:
oly más-lelkű hajcsár és üldözött,
még akkor is, ha a végsorsuk egy,
s varjúhad száll látszat-béke felett!

Ha igazság nem kell, - hallgassatok!
Az a Folyó szívekben kanyarog.
Beszennyezik reklám-zászlós imák, -
elég lehajtott fej és némaság.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ