CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
119. oldal

JÓ VOLNA...

> A részek is többnyire szépek:
> minden levél zöldhangú ének,
> s a kéreg minden darabkája
> Álom tűnődő-barna álma,

> de, ha a Fa ott áll, egészben,
> alkonyt elhagyó esti égen
> érzed a Múltat: merre ment el
> jövőt remélő csillagtenger.

> Jó volna Fa, Haza, mely táplál,
> Holnemvoltból sok-sok virágszál,
> Igazságra született gyermek,
> Szerelem, s nem színlelt szerelmek.

> A Kard bár érdekekbe vágna, -
> sebet gyógyítna fényvarázsa,
> s itt lenne, kiben hiszek, s hittem:
> Jósággal felfegyverzett Isten.

> Összeforrna sok pici ének,
> kinyílnának a Messzeségek,
> s minden szívben csillagot várna
> Holnemvolt piros virágszála.

> Álom, Nincs-haza, Csillagisten,
> seholse vagy, - s mégis szívemben.
> Fel-felnéz piros Csillagodra
> szabad fogoly: a Szépség foglya.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ