CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
102. oldal

NYÍRFÁK

> A tündér fényen átszökő haját
> csókolta vágyó csendű némaság,
> s megállt fekete titkú fák alatt
> fehér idő: öröklét-pillanat.

> Készült a csillag esti égre fenn,
> s fehér fehérnek mesélt kedvesen,
> felhő a fáknak, s alkony ragyogott
> váró sötétnek arany holnapot.

> Eljött a hold. E furcsa arcú hold
> gyermekkorom tűnődő társa volt.
> Nyújtózkodtak mind a kíváncsi fák
> látni hűvös-bűvös fehér csodát.

> Ösvény futott, a múltnak átadott.
> Derengő ágak csendje hallgatott,
> s rajta csillagok villantottak át
> égi jelként királyi koronát.

> Ösvény futott elmúlásba velem
> nyírfaerdőcske szélén: életem,
> de mosolyogtam. Tudtam: ittmarad
> szépség-fehér öröklét-pillanat.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ