CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | FÉNYKÉPALBUM | IMPRESSZUM

LELKES MIKLÓS - A SZÉPSÉG CSILLAGA
111. oldal

AZ IDŐT MEGSZÉPÍTJÜK
(Bartha Ferencnek)

> Az Időt megszépítjük, mert különben
> mély bánatokon napfény fut, kacag,
> s vérre, koromra, szent hazugság-szennyre
> közöny tekint: szörnyszemű pillanat.

> Az Időt megszépítjük, mert különben
> vígkék virágszín felölt feketét,
> s való arcát a világ megmutatja,
> s rajta sok gennyes, vörös tűzsebét.

> Az Időt megszépítjük, mert az ember
> oly ritkán az! A lélek, mint halott,
> bénán fekszik koporsó-börtönében,
> s nem álmodik piros dal-Csillagot.

> Az Időt megszépítjük, mert Királya
> gonosz Valóság, kegyetlen király:
> nem Ő szülte, a dal-Csillag varázsa,
> nem a Szépség, melynek most szíve fáj.

> Az Időt megszépítjük, hogy az Isten,
> ha mégis van, ne zokogjon nagyon,
> ne értse meg milyen Poklot teremtett,
> ha jót akart is, égi hatalom.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ